પણજીથી દુધસાગર વોટરફોલ 60 કિલોમીટર દુર છે. સાથે સાથે તમે ગોવામાં ક્યાં રોકાયા છો તે કિલોમીટર પણ કાઉન્ટ કરવાના. માટે અહીં પહોંચવા માટે તમારે સ્થાનિક ટ્રાવેલર્સની મદદ લેવી પડ્શે. જે ખુબ આસાન છે. દુધસાગર વોટરફોલ જવા માટે વહેલીસવારે ઘણી સવારીઓ નીકળે છે તેની સાથે તમારે જોડાવાનું રહેશે. હા, પરંતુ તેનું પ્લાનિંગ એકદિવસ પહેલાં કરીને તમારી સીટ બુક કરાવી લેજો. ગ્રુપમાં હશો તો પ્રાઇવેટ વાહન લેવું વધુ હિતાવહ છે અન્યથા તમે કાર શેરિંગ પણ કરી શકો છો. મોસ્ટલી સવારે 4 કે 5 વાગ્યામાં તમારે હોટેલ છોડી દેવી પડશે અને મોડી સાંજે તમે પાછા ફરી શકશો. તો જે હોટેલ કે રિર્સોટમાં રોકાયા હો તેમને આગલા દિવસે જાણ કરી દેજો કે તમે મોર્નિંગ બ્રેકફાસ્ટ ખૂબ વહેલાં લેવાના છો અને સાથે બાળકો હોય તો રેસ્ટોરન્ટ સ્ટાફને રિકવેસ્ટ કરીને મોર્નિંગમાં સેન્ડવીચ, બ્રેડબટર-જામ, ફ્રુટ્સ, વેફર્સ કે કુકીસ જેવો નાસ્તો પેક કરાવી લેજો. જરૂર પુરતું પીવાનું પાણી સાથે રાખજો કેમકે હવે તો વોટરફોલના એન્ટ્રીગેટ નજીક અભ્યારણ્ય જેવી રેસ્ટોરન્ટ ડેવલેપ છે જ્યાં ચ્હા-કોફી, બ્રેકફાસ્ટ અને લંચ મળે છે. તમારી સાથે ક્લોથ્સની એક્સ્ટ્રા પેર, સ્વિમિંગ કોશ્ચ્યુમ અને બાથટોવેલ લેવાનું ભૂલતા નહીં. સાથે વેટક્લોથ્સ(ભીના કપડાં) મુકવા માટેની એક્સ્ટ્રા પ્લાસ્ટીક બેગ તમારી સોલ્ડર બેગમાં સામેલ કરી લેજો.